Graaff-Reinet-moord: Twee laat vaar aansoek om borgtogAnette Jooste van Eeden. (Foto: Facebook) Die twee verdagtes wat in verband met die moord op Anette Jooste van Eeden (59) in hegtenis geneem is, bly in aanhouding nadat hulle Woensdag hulle aansoek om borgtog in die landdroshof op Graaff-Reinet laat vaar het, het kapt. Bradley Rawlinson, polisiewoordvoerder in die Oos-Kaap, gesê. Chene Chantell Verwey (48) en Mandla John Khumalo (28) is vroeër vandeesmaand in Vereeniging in verband met Jooste van Eeden se moord in hegtenis geneem. Vereeniging is ook waar Jooste van Eeden se laaste bevestigde adres was. Sy het die twee klaarblyklik ŉ saamrygeleentheid gegee. Maroela Media het vroeër berig die polisie het verlede maand ŉ anonieme wenk gekry oor die liggaam wat langs die N9, in die rigting van Middelburg, gelê het. Die slagoffer het blonde hare gehad en was netjies geklee in ŉ blou denim en blou hemp. Sy het ŉ wond aan haar kop gehad. Dit het ŉ wyle geneem voordat die persoon as Jooste van Eeden geïdentifiseer is. Rawlinson het gesê die saak teen Verwey en Khumalo is tot 2 September uitgestel.